Ois Vafassungsrecht werd in da oigmeina Stootslehr, Politikwissnschoft und Vafassungsvagleichung de Lehr vo de rechtlichn Grundlogn vo am Stoot beziehungsweis vo Stootn untaananda bezeichnat. Dozua zöjt voa ollm de Lehr vo da Oaganisation vom Stoot. Reglmäße san de vafassungsrechtlichn Grundlogn in ana Vafassungsuakundn (Vafassung im formelln Sinn) niedaglegt; ois Stoot ohne gschriemne Vafassung, d.h. ledigle mit ana Vafassung im materielln Sinn is des Vaeinigte Kinireich zum nenna. Voanehmle in de Lända vom deitschn Rechtskroas werdn zwischn Stootsrecht im Oigmeina und Vafassungsrecht im Bsondan untaschiedn (schau de Obgrenzung vo Stootsrecht und Vafassungsrecht.